Emeileptura

Emeileptura er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, avlange, blanke, brunlige trebukker. Antennene er tynne og omtrent så lange som kroppen. Hodet er snuteformet forlenget mellom de store, litt utstående fasettøynene. Pronotum er klokkeformet med en tydelig avsnørt "hals" foran, dekkvingene avsmalnende bakover. Beina er nokså lange, lårene litt fortykkede.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er utbredt i det sørlige Kina (Sichuan, Guizhou, Yunnan).

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Emeileptura Holzschuh, 1991
 Emeileptura bicuspis Ohbayashi, Tichý & Bi, 2018
 Emeileptura conspecta Holzschuh, 1991
 Emeileptura conspecta conspecta Holzschuh, 1991
 Emeileptura conspecta fangjingshana Ohbayashi, Tichý & Bi, 2018
 Emeileptura conspecta leishanica Ohbayashi, Tichý & Bi, 2018
 Emeileptura conspecta nagahatai Ohbayashi, Tichý & Bi, 2018

Kilder 
 Ohbayashi, Nobuo, Tomáš Tichý & Wen-Xuan Bi. (2018) Studies on the genus Emeileptura from China (Coleoptera: Cerambycidae: Lepturinae). Japanese Journal of Systematic Entomology 24(1): 29–38. 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1991
Kinas insekter
Dyr formelt beskrevet av Carolus Holzschuh